SANKO แจง”เจที ดับบลิว แอ็ซเซท”ขายหุ้น 18.29% ไม่กระทบการบริหารบริษัท
SANKO แจง"เจที ดับบลิว แอ็ซเซท"ขายหุ้น 18.29% ไม่กระทบการบริหารบริษัท
7 มิ.ย. 2560

บริษัท ซังโกะ ไดคาซติ้ง  (ประเทศไทย) จำกัด (มหาชน) หรือ SANKO เปิดเผยว่า บริษัทแจ้งการเปลี่ยนแปลงโครงสร้างผู้ถือหุ้นใหม่ หลังบริษัท เจทีดับบลิว แอ็ซเซท จำกัด ซึ่งถือหุ้นอยู่ 18.29% ได้ขายหุ้นในสัดส่วน 10% และ 8.29% ให้กับบริษัท ไทยอินดัสเตรียลพาร์ท จำกัด และนางสาวนานา ปัทมวรกุลชัย ส่งผลให้ทั้ง 2 รายเข้ามาถือหุ้นใน SANKO เพิ่มเป็น 24.75% และ 12.90% จากเดิมที่ถืออยู่ 14.75% และ 4.61% ตามลำดับ
อย่างไรก็ตาม การเปลี่ยนแปลงผู้ถือหุ้นรายใหญ่ดังกล่าว ไม่มีผลกระทบต่อการบริหารงานและโครงสร้างการจัดการของบริษัทแต่อย่างใด เนื่องจากเป็นผู้ถือหุ้นในกลุ่มเดียวกันกับผู้ถือหุ้นใหญ่เดิม ซึ่งเป็นการปรับการถือหุ้น SANKO ภายในกลุ่มปัทมวรกุลชัย